Neuvoston asetus (EY) N:o 1585/97, annettu 24 päivänä heinäkuuta 1997, Euroopan talousyhteisön ja Kyproksen tasavallan assosiaatiosopimuksen "peräisin olevien tuotteiden" ("alkuperätuotteet") käsitteen määritelmää koskeviin määräyksiin tehtävistä poikkeuksista tehdyn EY:n ja Kyproksen assosiaationeuvoston päätöksen N:o 1/97 täytäntöönpanoa koskevista yksityiskohtaisista määräyksistä



Virallinen lehti nro L 215 , 07/08/1997 s. 0001 - 0002



NEUVOSTON ASETUS (EY) N:o 1585/97, annettu 24 päivänä heinäkuuta 1997, Euroopan talousyhteisön ja Kyproksen tasavallan assosiaatiosopimuksen "peräisin olevien tuotteiden" ("alkuperätuotteet") käsitteen määritelmää koskeviin määräyksiin tehtävistä poikkeuksista tehdyn EY:n ja Kyproksen assosiaationeuvoston päätöksen N:o 1/97 täytäntöönpanoa koskevista yksityiskohtaisista määräyksistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Kyproksen tasavallan assosiaatiosopimus (1) allekirjoitettiin 19 päivänä joulukuuta 1972; sopimus tuli voimaan 1 päivänä kesäkuuta 1973, kyseisen sopimuksen lisäpöytäkirja (2) allekirjoitettiin Brysselissä 15 päivänä syyskuuta 1977; lisäpöytäkirja tuli voimaan 1 päivänä kesäkuuta 1978, Euroopan talousyhteisö ja Kyproksen assosiaationeuvosto on "peräisin olevien tuotteiden" ("alkuperätuotteet") käsitteen määrittelyyn ja hallinnollisen yhteistyön menetelmiin liittyvän ja edellä mainitun lisäpöytäkirjaan liitetyn ja sopimuksen erottamattoman osan muodostavan pöytäkirjan 25 artiklan mukaisesti, minkä pöytäkirjan voimassaoloaikaa on jatkettu Euroopan talousyhteisön ja Kyproksen assosiaatiosopimuksen toisen vaiheen täytäntöönpanon edellytysten määrittelystä ja yksityiskohtaisista säännöistä tehdyn, Luxemburgissa 19 päivänä lokakuuta 1987 allekirjoitetun ja 1 päivänä tammikuuta 1988 voimaan tulleen pöytäkirjan (3) 2 artiklalla, tehnyt päätöksen N:o 1/97 (4) tiettyihin tekstiilituotteisiin sovellettaviin alkuperäsääntöihin tehtävistä poikkeuksista, ja olisi vahvistettava kyseisen päätöksen täytäntöönpanoa koskevat yksityiskohtaiset määräykset, ON ANTANUT TÄMÄN ASETUKSEN: 1 artikla 1. Komissio hallinnoi päätöksen N:o 1/97 liitteessä I lueteltuja määriä. Jos tuoja esittää jossain jäsenvaltiossa ilmoituksen sellaisen tuotteen vapaaseen liikkeeseen luovuttamisesta, josta on annettu päätöksen N:o 1/97 4 artiklassa tarkoitetulla merkinnällä varustettu EUR.1-tavaratodistus ja jos tulliviranomaiset hyväksyvät tämän ilmoituksen, asianomainen jäsenvaltio lukee tarvitsemansa määrän kiintiöön ilmoittamalla siitä komissiolle. 2. Kiintiöön lukemista koskevat pyynnöt, joihin on merkitty mainittujen ilmoitusten hyväksymispäivä, on toimitettava komissiolle viipymättä. 3. Komissio myöntää oikeuden kiintiöön lukemiseen käytettävissä olevien määrien sallimissa rajoissa sen päivän perusteella, jona asianomaisen jäsenvaltion tulliviranomaiset ovat hyväksyneet vapaaseen liikkeeseen luovuttamista koskevan ilmoituksen. 4. Jos jäsenvaltio ei käytä kiintiöön lukemiaan määriä, sen on palautettava ne kiintiöön mahdollisimman pian. 5. Jos pyydetyt määrät ovat käytettävissä olevia määriä suuremmat, ne myönnetään 3 kohdan mukaisesti suhteessa pyydettyihin määriin. Komissio ilmoittaa jäsenvaltioille kiintiöön luetuista määristä. Jäsenvaltioille ilmoitetaan viipymättä, kun jokin kiintiö on käytetty loppuun. 2 artikla Tätä asetusta sovelletaan kahden vuoden ajan 28 päivästä heinäkuuta 1997. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1997. Neuvoston puolesta M. FISCHBACH Puheenjohtaja (1) EYVL N:o L 133, 21.5.1973, s. 2 (2) EYVL N:o L 339, 28.12.1977, s. 2 (3) EYVL N:o L 393, 31.12.1987, s. 2 (4) Ks. tämän virallisen lehden sivu 36